བདེ་ཆེན་གནམ་གྲུ་ཐང་ནི་རང་འགུལ་ངང་ཞབས་འདེགས་ཞུ་བ་དང་ཏན་ཁྲོན་བོད་མཉམ་འབྲེལ་གྱི་དཔལ་འབྱོར་བགྲོད་ལམ་འཛུགས་སྐྲུན་ནང་ཞུགས་རྒྱུ་དེ་གཞི་ཚུགས་ནས།སྔ་རྗེས་སུ་བདེ་ཆེན་ནས་ལྷ་ས་དང་།བདེ་ཆེན་ནས་ཁྲིན་ཏུའུ་བར་གྱི་མཁའ་ལམ་ཤར་གཏོང་བྱས་ནས།ས་ཁུལ་གསུམ་གྱི་དཔལ་འབྱོར་འཕེལ་རྒྱས་དང་།ཡུལ་སྐོར་གསར་སྤེལ་ལ་སྐུལ་འདེད་ཀྱི་ནུས་པ་ཐོན་པ་རེད།ཉེ་བའི་ལོ་འགའི་རིང་།ཁྲིན་ཏུའུ་དང་བདེ་ཆེན།བོད་ལྗོངས་བཅས་ས་ཁུལ་གསུམ་གྱི་སྲིད་དོན་དང་།དཔལ་འབྱོར་ཚོང་དོན།ཡུལ་སྐོར་འགྲོ་འོང་བྱེད་ཚད་ཉིན་བཞིན་ཇེ་མང་དུ་འགྲོ་བཞིན་ཡོད།བདེ་ཆེན་གནམ་གྲུ་ཐང་གི་ཁྲིན་ཏུའུ་ནས་བདེ་ཆེན་དང་།བདེ་ཆེན་ནས་ལྷ་སར་འཕུར་བའི་འགྲུལ་ཁུངས་ཀྱི་ཁྲོམ་རའི་དགོས་མཁོ་ཧ་ཅང་ཆེ་བས།མིག་སྔའི་གནམ་གྲུ་སྐྱེལ་འདྲེལ་གྱིས་ཁྲོམ་རའི་དགོས་མཁོ་སྐོང་ཐུབ་ཀྱི་མེད་པ་རེད།